b'\n_START_ARTICLE_\nRADIUS\n_START_PARAGRAPH_\nRADIUS (angl. Remote Authentication Dial In User Service)\xc2\xa0\xe2\x80\x93 kompiuteri\xc5\xb3 tinklo protokolas, leid\xc5\xbeiantis centralizuoti autentifikacijos (prieigos), autorizacijos ir apskaitos valdym\xc4\x85 tinklo naudotojams arba \xc4\xafrenginiams, besijungiantiems prie tam tikr\xc5\xb3 tinklo paslaug\xc5\xb3. Programin\xc4\x97 RADIUS protokolo realizacija da\xc5\xbenai tapatinama su Autentifikacijos, Autorizavimo ir Apskaitos paslauga (AAA)._NEWLINE_Kai tinklo naudotojas arba \xc4\xafrenginys prijungiamas prie tinklo, \xc4\xafvyksta autentifikacija, nebent tinklas arba paslauga yra atvira ir autentifikacijos nereikalauja. Autentifikavus naudotoj\xc4\x85, RADIUS paslaug\xc4\x85 teikianti tarnybin\xc4\x97 stotis nustato, kokios prieigos teis\xc4\x97s yra suteiktos autentifikuotam vartotojui, t. y. tokiu b\xc5\xabdu j\xc4\xaf autorizuoja, suteikdama atitinkamas prieigos teises\xc2\xa0\xe2\x80\x93 \xc4\xafvyksta autorizacija. \xc4\xaera\xc5\xa1ai apie \xc4\xafvykius (pvz., s\xc4\x97kming\xc4\x85 ar nes\xc4\x97kming\xc4\x85 vartotojo autentifikacij\xc4\x85, autorizacij\xc4\x85, atsijungim\xc4\x85) bei s\xc4\x97kmingo prisijungimo statistika (pvz., prisijungimo metu persi\xc5\xb3stas duomen\xc5\xb3 kiekis) registruojami ir saugomi tarnybin\xc4\x97s stoties apskaitos \xc5\xbeurnale, t. y. vyksta apskaita.\n_START_SECTION_\nAAA\n_START_PARAGRAPH_\nAutentifikacijos, autorizavimo ir apskaitos procesai, realizuojami RADIUS protokolo pagalba, yra vadinami AAA procesais (angl. Authentication, Authorization & Accounting). Autentifikacijos, autorizavimo ir apskaitos paslaug\xc4\x85 da\xc5\xbenai tiekia skirtingos dedikuotos tarnybin\xc4\x97s stotys, tarpusavyje susietos bendromis duomen\xc5\xb3 baz\xc4\x97mis, saugan\xc4\x8diomis informacij\xc4\x85 apie vartotojus, vartotoj\xc5\xb3 prieigos teises, tinklo resursus ir \xc5\xa1i\xc5\xb3 resurs\xc5\xb3 panaudojimo statistik\xc4\x85._NEWLINE_Daugumos tinklo \xc4\xafrengini\xc5\xb3 RADIUS paslaugos nuostat\xc5\xb3 kontekstas susiejamas su komanda \xe2\x80\x9eaaa\xe2\x80\x9c.'